महाकाली नदीमा बगेर किशोर बेपत्ता
दार्चुलाको महाकाली नगरपालिका ४ बंगाबगरस्थित महाकाली नदीमा नुहाउने क्रममा बगेर एक किशोर बेपत्ता भएका छन् । महाकाली नगरपालिका –४ बंगाबगर बस्ने कुबेरसिंह धामीका छोरा अन्दाजी १५ वर्षीय सुदिप धामी महाकाली नदीमा बगेर वेपत्ता भएका हुन् ।
लोकेन्द्र जोशीदार्चुला, जेठ १५ गते । दार्चुलाको महाकाली नगरपालिका ४ बंगाबगरस्थित महाकाली नदीमा नुहाउने क्रममा बगेर एक किशोर बेपत्ता भएका छन् । महाकाली नगरपालिका –४ बंगाबगर बस्ने कुबेरसिंह धामीका छोरा अन्दाजी १५ वर्षीय सुदिप धामी महाकाली नदीमा बगेर बेपत्ता भएका हुन् ।आज सोमबार दिउँसो २ः३० बजे बगेका धामीको खोजी गर्दा अहिलेसम्म नभेटिएको जिल्ला प्रहरी कार्यालय दार्चुलाले जनाएको छ । बेपत्ता धामी महेन्द्र नमुना माविमा कक्षा १० मा अध्ययनरत रहेको जिल्ला प्रहरी कार्यालय दार्चुलाका प्रहरी निरीक्षक एवं सूचना अधिकारी ज्ञानेन्द्रबहादुर सिंहले जानकारी दिनुभयो । खोजी कार्य जारी रहेको प्रहरीले जनाएको छ । 